1990թ. Բաքվից բռնագաղթած Օկսաննա Մուսայելյանն ապրում է այդ մասնաշենքին կից՝ անմիջական հարևանությամբ սկսվող մասնաշենքում: Նրա խոհանոցը սահմանակից է հոգեկան առողջության խնդիրներ ունեցող անձանց խաղասենյակին: Բաժանարար պատը փայտե դռան մուտք ունի դեպի Օկսաննայի սենյակ, որը ժամանակավոր զմռսված է եղել: Հուլիսից, երբ հոգեկան առողջության խնդիր ունեցողներին բնակեցրել են «Ձորակ» կենտրոնում, ամեն առավոտ Օկսաննան արթնանում է նրանց գոռում-գոչյուններից և ճիչերից: Օկսաննայի համար այս իրավիճակն արդեն մղձավանջ է դարձել: